b"\n_START_ARTICLE_\nCyrano de Bergerac (pel\xc2\xb7l\xc3\xadcula de 1990)\n_START_SECTION_\nArgument\n_START_PARAGRAPH_\nInspirats en personatges de la commedia dell'arte, tres homes busquen els favors de la bella Roxane. Hi ha el que ostenta el poder, el comte de Guiche, el que t\xc3\xa9 talent literari, Cyrano, i el que t\xc3\xa9 la bellesa, Christian. _NEWLINE_Despr\xc3\xa9s d'escenes d'amor cort\xc3\xa8s, venen les \xc3\xa8piques, de la guerra (el setge d'Arras) i despr\xc3\xa9s, a la vellesa, la tristesa de les ocasions fallades.\n_START_SECTION_\nProducci\xc3\xb3\n_START_PARAGRAPH_\nL'\xc3\xa8xit del projecte es basa en una ambientaci\xc3\xb3 molt cuidada, fent servir m\xc3\xa9s de 2.000 vestits, i comptar amb la pres\xc3\xa8ncia d'un actor car\xc3\xadsmatic, com Gerard Depardieu. Cosa que permet aconseguir una interpretaci\xc3\xb3 plena de for\xc3\xa7a, i alhora, de sensibilitat._NEWLINE_El rodatge de Cyrano va ser llarg i complex, amb exteriors rodats a Budapest, Dijon, Fontainebleau, Le Mans i Moret-sur-Loing."